open-index/open-wikipedia-markdown huggingface dataset:
צ'ורבאג'י

**צ'ורבאג'י** היא דרגה צבאית של חיל היניצ'רים באימפריה העות'מאנית, ששימשה למפקד גדוד ("אורטה"), והיא מקבילה לדרגת אלוף-משנה.

בחיל הים המונח שימש עבור מפקד צוות הספינה, תפקיד דומה לזה של רב מלחים.

בכמה אזורים נוצריים כמו הרפובליקה המקדונית הנוכחית ובולגריה, כמו גם באזורים רבים באנטוליה המזרחית, המונח צ'ורבאג'י (במקדונית: чорбаџија, *čorbadžija*; בבולגרית: чорбаджия, *chorbadzhiya*) שימש גם ככינוי עבור בכירים נוצרים בקהילה כפרית, דוגמת ראשי כפרים, ראשי קהילות ואיכרים עשירים. אנשים אלו הועסקו על ידי העות'מאנים בתפקידים מנהליים שונים כמו גביית מיסים ופקידות בבית משפט. מאז המאה ה-19 בבולגריה, נזנח השימוש במונח זה לאחר שהוחלפה המערכת העות'מאנית.

המילה עדיין בשימוש בטורקית ובשפה הבולגרית במשמעות של "בוס". זהו גם שם משפחה נפוץ בקרב סורים (שם מבוטא כשורבאג'י), אלבנים, בולגרים, לבנונים, טורקים או אוקראינים (למשל סגן מושל אודסה נקרא איוואן צ'ורבאדשי - Иван Чорбаджи).

קטגוריה:מילים וביטויים בטורקית
קטגוריה:בולגריה תחת שלטון האימפריה העות'מאנית
דריק מקי

**דריק ויין מקי** (באנגלית: **Derrick Wayne McKey**; נולד ב-10 באוקטובר 1966) הוא כדורסלן עבר אמריקאי, אשר שיחק בליגת ה-NBA בין השנים 1987–2002. במהלך הקריירה נבחר פעמיים לחמישיית ההגנה השנייה של העונה, ורשם ממוצעים כוללים של 11.0 נקודות, 4.7 ריבאונדים ו-2.4 אסיסטים למשחק.

## קריירת מכללות ונבחרת ארצות הברית
מקי נולד וגדל בעיר מרידיאן שבמיסיסיפי. בשנת 1984 החל ללמוד באוניברסיטת אלבמה, ובכל שלוש עונותיו בקבוצת הכדורסל של האוניברסיטה העפיל עמה לשלב שמינית גמר טורניר אליפות המכללות ("NCAA Sweet Sixteen"). ממוצעיו הכוללים בליגת המכללות הם 12.4 נקודות ו-6.5 ריבאונדים למשחק.

בין עונתו השנייה לשלישית באוניברסיטה נבחר מקי להשתתף באליפות העולם בכדורסל 1986 כשחקן נבחרת ארצות הברית, לצד שחקני מכללות מצטיינים נוספים כגון דייוויד רובינסון, קני סמית' וצ'ארלס סמית'. במשחק הגמר של הטורניר גברה ארצות הברית על נבחרת ברית המועצות בתוצאה 87–85, ובכך זכתה במדליית הזהב הראשונה שלה בטורניר מאז 1954. מקי עצמו שותף בכל עשרת משחקי נבחרתו, ותרם 9.2 נקודות ו-3.5 ריבאונדים בממוצע למשחק.

## קריירת משחק
בדראפט ה-NBA 1987 נלקח מקי בבחירה התשיעית, על ידי סיאטל סופרסוניקס. החל מעונתו השנייה שימש כשחקן חמישייה קבוע בקבוצה, ועד לשנת 1993 היה אחד משחקניה הבולטים, לצד דייל אליס, אקסבייר מקדניאל, ריקי פירס, אדי ג'ונסון ושון קמפ. בעונת  סייע לסופרסוניקס להעפיל לגמר האזור המערבי, בו הפסידו מול פיניקס סאנס בתוצאה 3–4. בשש עונותיו בסיאטל העמיד ממוצעים של 13.9 נקודות ו-5.2 ריבאונדים למשחק.

לקראת עונת  הועבר מקי בטרייד לאינדיאנה פייסרס, בתמורה לדטלף שרמפף. בעונות  ו- נבחר מקי לחמישיית ההגנה השנייה של העונה, אך בעונות הבאות נחלש ותפקד בעיקר כשחקן ספסל עד לסיום הקריירה. בעונת  העפיל עם הפייסרס לגמר ה-NBA, בו הפסידו מול לוס אנג'לס לייקרס בתוצאה 2–4.

בעונת  שיחק עבור פילדלפיה 76', בטרם פרש ממשחק בגיל 35.

## קישורים חיצוניים

## הערות שוליים

קטגוריה:אמריקאים ילידי מיסיסיפי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מיסיסיפי: כדורסלנים
קטגוריה:כדורסלני אוניברסיטת אלבמה
קטגוריה:בחירות דראפט של סיאטל סופרסוניקס
קטגוריה:כדורסלני סיאטל סופרסוניקס
קטגוריה:כדורסלני אינדיאנה פייסרס
קטגוריה:כדורסלני פילדלפיה 76'
קטגוריה:כדורסלני נבחרת ארצות הברית
קטגוריה:אמריקאים שנולדו ב-1966
העובד הדתי

**העובד הדתי** הייתה מפלגה סוציאליסטית דתית וסיעה במליאת ההסתדרות הכללית של העובדים בארץ ישראל. המפלגה נוסדה בשנת 1943 במטרה להחדיר להסתדרות את ערכי הדת ולהגן על זכויותיו של הפועל הדתי. בנוסף לחברות בהסתדרות, התמודדה המפלגה גם בבחירות לאספות הנבחרים ולכנסת הראשונה, אולם קיבלה תמיד מספר קולות זעום בבחירות ולא עברה מעולם את אחוז החסימה. כן התמודדה בבחירות המוניציפליות בראשית ימי המדינה. ב-1968 הצטרפה למפלגת העבודה הישראלית. בין ראשיה נמנו אינטלקטואלים כפרופסורים ישעיהו ליבוביץ, בנימין זאב פרנקל וליאו לוי.

חלק מחברי המפלגה היו פורשי אגודת ישראל ובהם חברי מושב כפר אחים עם הקמתו ב-1949.

בין 1949 ל-1954 החזיקה סיעת העובד הדתי בהסתדרות את הזרם חינוכי "הפשט הדתי" (או "זרם העובדים הדתי") במסגרת זרם העובדים. בשנת 1954, עם אישור חוק החינוך הממלכתי, אוחדו בתי הספר של תת-הזרם לתוך החינוך הממלכתי דתי.

## קישורים חיצוניים
* 

## הערות שוליים

קטגוריה:מפלגות יהודיות דתיות בישראל שמעולם לא עברו את אחוז החסימה
קטגוריה:ציונות דתית: תנועות
קטגוריה:ההסתדרות הכללית
קטגוריה:ישראל: מפלגות היסטוריות
קטגוריה:מפלגות שהוקמו ב-1943
פוטו רומן

**פוטו רומן** הוא סרט קולנוע ישראלי מ-1987 בבימוי טל רון לפי תסריט של אסי דיין, עם סמדר קילצ'ינסקי ואלון אבוטבול בתפקידים הראשיים.

## עלילה
המספרת היא תיכוניסטית המתעניינת בכתיבה ורוצה להיות סופרת, היא כותבת על חברתה לכיתה לינה, הרוצה לשפר את המראה שלה, ובעידודם של אלכס המורה להתעמלות, וסימה חברתו הקוסמטיקאית, היא נהיית יפה יותר.

היא מרגישה בודדה ובעקבות כך היא מתחילה לשגות בדמיון שלה, בכתיבתה היא מערבת דמיון ביחד עם מציאות.

החבר שלה אודי מתגייס לצנחנים, לאחר מכן לאט היא מתחילה לשכוח ממנו ומתקרבת לרוני, נער מחיפה.

עלילת הסרט נעה בין מציאות ריאליסטית לדמיון.

## שחקנים

## ביקורת
מבקר הקולנוע מאיר שניצר אמר על הסרט שהסצנות שלו "מדשדשות ובלתי מחדשות" ושמשחקם של השחקנים אינו משכנע.

## קישורים חיצוניים

*  - ביקורת

## הערות שוליים

קטגוריה:סרטי 1987

קטגוריה:חיפה בקולנוע
קטגוריה:סרטי נעורים ישראליים
קטגוריה:סרטים ישראליים משנת 1987
הדס בן ארויה

**הדס בן ארויה** (נולדה ב-14 בינואר 1988) היא תסריטאית, במאית ושחקנית קולנוע וטלוויזיה ישראלית, זוכת פרס אופיר לשחקנית המשנה הטובה ביותר על תפקידה בסרט קצפת ודובדבנים של הבמאי גור בנטביץ'.

## ביוגרפיה

נולדה וגדלה באשקלון. בת זקונים להוריה, יש לה שתי אחיות גדולות שעובדות בהייטק. אביה מהנדס ואמהּ מורה למתמטיקה ושופטת ברידג'. לסבהּ היו בתי קולנוע בדימונה והוא העסיק, בין היתר, את האחים לאון ומשה אדרי.

בן ארויה למדה בבית הספר לאמנויות באשקלון במגמת תיאטרון ופילוסופיה. בשירותה הצבאי הייתה מדריכת מרגמות.

סיימה את לימודיה בבית הספר לקולנוע וטלוויזיה ע"ש סטיב טיש באוניברסיטת תל אביב. במהלך לימודיה עבדה בחברת סטארט-אפ שהפכה סרטונים שצולמו בסמארטפון, לסרטון שאותו ניתן לשתף במדיה החברתית. בן ארויה הייתה האחראית על תחום הקולנוע ולאחר מכן מונתה גם לאחראית המוזיקה, וניהלה עובדים במספר מדינות.

ב-2013 ביימה את הסרט הקצר "סקס-דול" בכיכובם של ג'וי ריגר ועודד לאופולד. הסרט זכה בפרס הסרט הטוב ביותר בפסטיבל סצ'ואן והוקרן בפסטיבלים רבים בעולם.

ב-2016 ביימה, כתבה ושיחקה בסרט הגמר שלה "אנשים שהם לא אני" בכיכובו של יונתן בר-אור. הסרט שהורחב לסרט באורך מלא, היה לסרט הסטודנטים הישראלי הראשון שהוקרן בפסטיבל לוקרנו, וזכה בפרס הסרט הטוב ביותר בפסטיבל "מר דל פלטה" בארגנטינה. מבקר הקולנוע האמריקאי, ג'ונתן רוזנבאום, בחר אותו לסרט הביכורים הטוב ביותר של 2016.

בשנת 2018 גילמה את דמותה של עדי בסרט גאולה.

בשנת 2019 זכתה בפרס אופיר לשחקנית המשנה הטובה ביותר בגין גילום דמותה של בילי בסרט קצפת ודובדבנים. באותה השנה גם השתתפה בתפקיד אורח בסדרת הטלוויזיה האחיות המוצלחות שלי.

בשנת 2021 יצא לאקרנים סרטה מישהו יאהב מישהו, והוקרן בבכורה בפסטיבל ברלין. הסרט זכה בפרס הסרט הטוב ביותר בפסטיבל הקולנוע ירושלים, ואלישבע וייל זכתה בפרס השחקנית הטובה ביותר עבור תפקידה בסרט.

בשנת 2022 החלה הפקת הסדרה ״קורדרוי״ שכתבה ומביימת בן ארויה, ועלתה לשידור בחודש מרץ 2023 ב-HOT. הסדרה עוסקת בהשפעה של תנועת metoo# על עולם מערכות היחסים ולוהקו אליה צחי הלוי, יפתח קליין, אדם גבאי, אריק ברמן, דר זוזובסקי, ניבר מדר ודני רופ.

## קישורים חיצוניים

* 
* 
* 
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:במאיות ישראליות
קטגוריה:תסריטאיות ישראליות
קטגוריה:מפיקות קולנוע ישראליות
קטגוריה:זוכות פרס אופיר: שחקנית המשנה הטובה
קטגוריה:שחקניות ישראליות
קטגוריה:בוגרי אוניברסיטת תל אביב: קולנוע וטלוויזיה
קטגוריה:אשקלון: אישים
קטגוריה:שחקני קולנוע וטלוויזיה ישראלים
קטגוריה:במאים ישראלים
קטגוריה:תסריטאים ישראלים
קטגוריה:מפיקי קולנוע ישראלים
קטגוריה:זוכי פרס אופיר: שחקן המשנה הטוב
קטגוריה:בוגרות אוניברסיטת תל אביב: קולנוע וטלוויזיה
קטגוריה:ישראליות שנולדו ב-1988
קטגוריה:ישראלים שנולדו ב-1988
Here Come the Aliens

**Here Come the Aliens** (בעברית: **הנה באים החייזרים**) הוא אלבום האולפן הארבעה עשר של הזמרת-יוצרת הבריטית קים ויילד. האלבום יצא לאור ב-18 במרץ 2018, על ידי חברת התקליטים ווילד-פלאוור רקורדס. כמו כן, מתוך האלבום יצאו הסינגלים; "Pop Don't Stop", "", "" ו-"Amoureux des Reves".

האלבום הגיע למקום ה-21 במצעד האלבומים הבריטי.

## רקע, הפקה והוצאה
האלבום הופק על ידי ריקי ויילד, אשר לקח חלק בכתיבת והפקת שירי האלבום עצמו. קים ויילד הוציאה את אלבום האולפן הארבעה עשר שלה ב-16 במרץ 2018, ארבע שנים לאחר צאת אלבומה הקודם. לטענת ויילד, נושא האלבום נוצר על ידה, כשראתה עב"ם בחצר האחורית שלה בהרטפורדשייר, בשנת 2009. אלבום זה היה לאלבום הראשון שלה אשר הצליח להיכנס אל מאה המקומות הראשונים במצעד האלבומים הבריטי.

בנוסף לכך, זכה האלבום להצלחה נאה באירופה, כאשר הגיע אל המקום ה-10 בשווייץ, ה-11 בגרמניה, ה-34 באוסטריה, ה-48 בבלגיה, ה-68 בצרפת וה-74 בהולנד. כדי לקדם את האלבום, הופיעה ויילד בבריטניה באפריל 2018 ובהמשך בשאר אירופה. האלבום זכה לביקורות מעורבות הנוטות לחיוביות, תוך שמבקרי המוזיקה טענו שהאלבום עוצמתי מאוד, וברגעים מסוימים עוצמתי מדי. פרק זמן מסוים לאחר צאתו, הועלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קים ויילד
פסטיבל סופוט

[250px|ממוזער|[אינה בהופעה בפסטיבל סופוט 2009]]
**פסטיבל סופוט** (בפולנית: **Sopot Festival**) הוא פסטיבל מוזיקה בינלאומי הנערך בסופוט, שבפולין.

## היסטוריה
פסטיבל סופוט נערך לראשונה ב-1961, שלושת הפסטיבלים הראשונים נערכו במספנה של גדנסק ולאחר מכן הועבר הפסטיבל ל-"Opera Leśna", אמפיתיאטרון בסופוט.

בין 1977–1980 הוחלף הפסטיבל בתחרות ה-"Intervision Song Contest", הגרסה של האירוויזיון של המדינות הסובייטיות.

בין 1994–2004 הפסטיבל שודר ואורגן על ידי הטלוויזיה הפולנית, לאחר מכן החל להיות משודר בתחנת הטלוויזיה המסחרית "TVN", זאת בעקבות ירידה בפופולריות של הפסטיבל שהחלה בשנות השמונים.

ב-2010 ו-2011 לא נערך הפסטיבל עקב שיפוצים שהתקיימו באמפיתיאטרון בעיר.

מלבד מדינות אירופה השתתפו בפסטיבל נציגים ממדינות נוספות, כמו ארצות הברית, לבנון, תוניס, קובה, קנדה ומונגוליה. 

ישראל השתתפה בו בין השנים 1962 (שנה מאז היווסדו) - 1965 ובין 1989–1991.

הוא מהווה כאחד מפסטיבלי המוזיקה הגדולים באירופה.

## זוכים ידועים בפסטיבל
*הרייס
*אריק סעדה

## נציגי ישראל בפסטיבל
* אסתר רייכשטט (1962) - מקום שני
* אילנה רובינא (1963) - מקום שני
* יפה ירקוני (1964) - מקום שמונה עשרה
* לוסי ארנון (1965) - מקום תשיעי
* דורון מזר (1989) - מקום חמישי
* דפנה דקל (1990) - מקום רביעי
* שלומית אהרון (1991) - מקום רביעי

## קישורים חיצוניים

* 

סופוט
קטגוריה:פולין: תרבות
קטגוריה:סופוט (פולין)
כחל צהוב-מקור

**כחל צהוב-מקור** או **כחל רחב-מקור** (שם מדעי: *Eurystomus glaucurus*) הוא מין של עוף ממשפחת הכחליים החי בטבע באפריקה שמדרום לסהרה ובאי מדגסקר למעט בשטחי אקלים צחיח.

## תיאור
אורכו של הכחל 29-30 ס"מ והוא בעל מקור גדול בצבע צהוב עם קצה מעוקל, ראש גדול וזנב ארוך. נוצות הגוף חומות עם פנים, גרון וחזה ורודים עזים, שולי הכנפיים כחולים והזנב תכול. מתחת המקור צומח מעטה נוצות המזכיר מעט זקן ועל הראש ישנם נוצות פרועות. העיניים גדולות ושחורות וסביבם עובר פס כהה עד המקור. הכחל משמיע צרצורים עזים.

הכחל שוכן באזורי חורשה וסוואנה טרופיים ולעיתים גם בג'ונגל אך לא בשטחים צחיחים מאוד. הוא מצוי בין ענפים נמוכים או עמודים ועליהם מתצפת בדומה לחנקן על טרף אפשרי. הטרף העיקרי שלהם הוא חרקים שונים כולל נחילי נמלים וטרמיטים. במקרים בהם יש הרבה מזון יימצאו יחד מעל 100 כחלים. נקבת הכחל מקננת בנקרות טבעיות בעצים, בהם היא מטילה 2-3 ביצים.

מין זה נצפה פעם אחת ויחידה בישראל בספטמבר 2019 בקיבוץ כרמיה.

### תת-מינים
* Eurystomus glaucurus aethiopicus
* Eurystomus glaucurus afer
* Eurystomus glaucurus suahelicus
* Eurystomus glaucurus glaucurus

## קישורים חיצוניים

## הערות שוליים

קטגוריה:בעלי חיים שתוארו ב-1776
קטגוריה:טקסונים שתוארו בידי פיליפ לודוויג סטטיוס מולר
קטגוריה:כחליים
קטגוריה:אתיופיה: עופות
קטגוריה:אוגנדה: עופות
קטגוריה:עופות שמזדמנים לישראל
קטגוריה:אנגולה: עופות
קטגוריה:עופות הסוואנה האפריקנית
כחל עב-מקור

**כחל עב-מקור** (שם מדעי:  *Eurystomus*) הוא סוג עופות ממשפחת הכחליים בעלי 4 מינים. עופות אלה חיים בטבע באפריקה שמדרום לסהרה, באי מדגסקר וביפן, דרום-מזרח אסיה, איי אינדונזיה ואוסטרליה. המין כחל צהוב-מקור נודד ברחבי אפריקה ובשנת 2019 נמצא לראשונה בישראל.

כחלים אלה דומים לבני הסוג כחל אך בעלי מקור רחב ובעלי ציצות דמויות "זקן" מתחת המקור. הכנפיים שלהם מעט ארוכות יותר אך הרגליים קצרות יותר והם מצויים רוב הזמן בין הענפים והצמחייה. בדומה לחנקניים הם מתצפתים מענף או עמוד על סביבתם ומחפשים טרף קטן כמו חרקים, עכבישים או חולייתנים קטנים ואז צוללים אליו. הם לא נוהגים לתפוס טרף מעופף.

תפוצתם היא בשטחים בהם צמחייה רבה כמו בסוואנה או חורשה ולעיתים גם ביערות פתוחים. הם יימנעו ממדבריות.

## מינים
*  כחל כחול-גרון   (Eurystomus gularis) 
* כחל רחב-מקור (Eurystomus glaucurus)
* Eurystomus orientalis	
* Eurystomus azureus
## קישורים חיצוניים

קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:כחליים
מייקל סקריץ'

**מייקל אנדרו סקריץ**' (באנגלית: **Michael Andrew Screech**; 2 במאי 1926 – 1 ביוני 2018) היה איש דת ופרופסור לספרות צרפתית, שעסק בעיקר ברנסאנס, במישל דה מונטן ובפרנסואה רבלה.
## חייו
סקריץ' שירת בצבא הבריטי בשנים 1944 עד 1947. לאחר מכן למד, עד שנת 1951 ביוניברסיטי קולג' לונדון. כשסיים את לימודיו שימש מרצה ולאחר מכן מרצה בכיר באוניברסיטת ברמינגהאם. ב-1966 מונה ל"קורא" (Reader; הדרגה מקבילה לפרופסור חבר בישראל) ביוניברסיטי קולג' לונדון, ובשנים 1971–1984 היה פרופסור לשפה וספרות צרפתית באוניברסיטה זו. משנת 2003 עד 2018 היה עמית אמריטוס במכללת אול סולס של אוניברסיטת אוקספורד.

בשנת 1992 נבחר לאביר בלגיון הכבוד הצרפתי.

## מפרסומיו
### כמחבר

### כעורך

## מתרגומיו
* "מסות" מאת מישל דה מונטן (1991)
* "גרגנטואה ופנטגרואל" מאת פרנסואה רבלה (2006)

## קישורים חיצוניים

## הערות שוליים

קטגוריה:מעוטרי אות לגיון הכבוד
קטגוריה:חוקרי ספרות בריטים
קטגוריה:בריטים שנולדו ב-1926
קטגוריה:בריטים שנפטרו ב-2018
תערך לפני שלחן

**תַּעֲרֹֹךְ לְפָנַי שֻׁלְחָן** הוא ספר מחקר מקיף על חייו ופועלו של הרב יחיאל מיכל עפשטיין שחיבורו המרכזי היה ערוך השולחן, ומכאן שם הספר. הספר נכתב בידי הרב איתם הנקין שנרצח בפיגוע לפני שהספיק להכין את הספר לדפוס. בשנת 2018, שלוש שנים לאחר הרצח, יצא הספר לאור בידי אליעזר יהודה בראדט בהוצאת מגיד והוקדש לזכר הרב איתם ורעייתו נעמה. פרופסור שמחה פישביין חיבר 'אחרית דבר' לספר.

## הספר
הספר מורכב משני חלקים; החלק הראשון עוסק בקורות חייו של הרב עפשטיין על רקע סביבתו, תקופתו ומשפחתו המורחבת. החלק השני עוסק בחיבוריו של הרב עפשטיין. המבוא לחיבור מורכב ממספר פרקים על "מעמד הרבנות ברוסיה בסוף המאה ה-19" וצורף לספר נספח על קורותיו של המחבר, הרב איתם הנקין.

פרקי המבוא בוחנים את ההוויה היהודית במזרח אירופה בסוף המאה ה-19; המאפיינים הייחודיים של עיירה לעומת עיר, עולם הישיבות ועולם הרבנות והשינויים שהתרחשו בהם. הפרקים הראשונים בספר כתובים בעקבות מסלול חייו של הרב עפשטיין; תקופת בוברויסק (1829–1864), תקופת נובוזיבקוב (1829–1874) ותקופת נובהרדוק (1874–1908). הפרקים הנוספים בחלק הראשון של הספר בוחנים את עמדותיו של הרב עפשטיין בנושא הציונות ותנועת המוסר והפרק האחרון בחלק זה עוסק במשפחתו המורחבת.

החלק השני בוחן באופן מקיף את החיבור "ערוך השולחן" דרך מטרתו, חיבורו, הוצאתו לאור, התמודדות עם הצנזורה, הוצאותיו השונות, מעמדו בעולם היהודי והשוואתו לחיבורים מקבילים (דוגמת "משנה ברורה"). פרקים נוספים בוחנים את חיבוריו הנוספים של הרב עפשטיין; "אור לישרים", "פירוש ליל שימורים", "מיכל המים", "קול בן לוי" וערוך השולחן העתיד. פרק נפרד הוקדש לתשובותיו ומכתביו של הרב עפשטיין שנשלחו לאורך השנים.

אלון שלו כתב בביקורת על הספר:
:.

## קישורים חיצוניים

* הספר באתר הוצאת מגיד
על הספר:
*
* 
* גדי איידלהייט, "תערוך לפני שולחן" באתר "ספרים מומלצים - המלצות ספרים, סקירות וביקורות", 24 בינואר 2019.

## הערות שוליים

קטגוריה:ספרי עיון בעברית
קטגוריה:ספרים ביוגרפיים
קטגוריה:יצירות שהתפרסמו לאחר מות מחבריהן
חדר טראומה

**חדר טראומה** (נקרא לעיתים **חדר החייאה** או **חדר [[טיפול נמרץ]]**), הוא האזור הראשי בחדר מיון בבית חולים. בחדר זה מטופלים חולים ופצועים שמצבם מוגדר קריטי ונשקפת סכנה לחייהם או לאיבר מגופם. החדר מצויד במכשירי ניטור, הנשמה והחייאה, ובתרופות למצבי חירום. כמו כן ניתן למצוא בו מכשיר אק"ג ולעיתים אף מכשיר רנטגן לצילומי חזה ואגן ומכשיר אולטרה סאונד.

## חדר הטראומה
בשגרה חדר הטראומה אינו מאוכלס במטופלים, והוא מופעל רק במקרה הצורך, פציעות חמורות, אירועים לבביים קשים ומצבים מסכני חיים אחרים. הצוות המטפל מורכב ממומחי בית החולים והוא זמין בכל שעות היממה.
את הטיפול מבצע צוות הטראומה, הכולל צוות משולב של רופאי בית החולים ממגוון תחומי הרפואה הכירורגית (לעיתים בעלי התמחות ייעודית בטראומטולוגיה) ורופאים מרדימים.

לאחר הטיפול הראשוני בחדר הטראומה, הנפגעים מאושפזים באחת ממחלקות האשפוז בחטיבה הכירורגית או במחלקה לטיפול נמרץ כללי.

במקרה של ילדים פצועים, הם מטופלים במערכת מקבילה (אם קיימת כזו בבית החולים) הכוללת רופאים מומחים בכירורגיית ילדים ורופאי טיפול נמרץ ילדים, כשבהמשך הם מאושפזים במחלקת טיפול נמרץ ילדים או במחלקה אחרת בחטיבת הילדים.

## קבלת החולים וטיפול
חולים מגיעים לחדר המיון על ידי אמבולנס, צוות האמבולנס מודיע לחדר המיון מראש על הגעתו ומתאר את מצב החולה, אנשי יחידת הטראומה מוזעקים לחדר הטראומה בהתאם לאופי הפציעה, וכשהפצוע מגיע לבית החולים צוות חדר הטראומה כבר ממתין לבואם. לעיתים, החולים מגיעים לחדר מיון/טראומה ממחלקה אחרת בבית החולים, למשל ממחלקת אשפוז.

## ראו גם
* טראומטולוגיה

## קישורים חיצוניים
* 

קטגוריה:רפואת חירום
קטגוריה:בית חולים
קטגוריה:רפואה דחופה
מצוק רד רוק

**מצוק רד רוק** (באנגלית: **Red Rock Ridge**; מילולית: מצוק הסלע האדום) הוא מצוק בחוף המערבי של ארץ גרהאם שבאנטארקטיקה. זהו מצוק בולט, שצבעו אדמדם, המתנשא לגובה של 690 מטרים מעל פני הים,.

המצוק ממוקם בין פיורד נני, לבין מפרץ ריימיל.

## היסטוריה
### גילוי המצוק ומתן שמו

המצוק מופה בשנת 1936 על ידי המשלחת הבריטית אל ארץ גרהאם בפיקודו של ג'ון ריימיל.

האזור מופה שנית בשנת 1948, על ידי סקר שטחי חסות איי פוקלנד, אשר זיהו את המצוק - והגיעו למסקנה שמדובר במצוק שהתגלה בשנת 1909 על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו.

### מקור השם

ריימיל קרא למצוק "מצוק הסלע האדום" בשל צבעו.

שארקו קרא למצוק "איל פאווי" ("Île Pavie") או "כף פאווי" ("Cap Pavie"), אולם השם רד רוק דבר במצוק, ושמו לא השתנה; ולרכס אחר ניתן השם רכס פאווי.

## קישורים חיצוניים

* מצוק רד רוק באתר הסקר הגאולוגי של ארצות הברית
* מצוק רד רוק באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מצוק רד רוק

## הערות שוליים

רד רוק
רד רוק
רד רוק
גונדאלה

**גונדאלה** הוא דמות של גיבור-על אינדונזי מרצועת הקומיקס באותו שם שיצאה על ידי חברת הקומיקס האינדונזית BumiLangit. שמו האמיתי הוא סנקאקה, סטודנט רגיל שהופך לגיבור-על אחרי תאונה מוזרה עם ברק. השפעותיהם של גיבורי-על אמריקאים נראים בבירור בעיצוב ובמאפיינים, אף על פי שהסיפור מבוסס על התרבות האינדונזית. העלילה מתרחשת בדרך כלל בעיר האינדונזית יוגיאקרטה, אך הסרט משנת 2019 מתרחש בג'קרטה.

## דמותו
**גונדאלה** נולד בשם סנקאקה לאב קשה יום. בבגרותו הוא עובר ללמוד באוניברסיטה בדיונית בעיר יוגיאקרטה, שם הוא עובד גם כמאבטח כדי להמשיך לממן את לימודיו. בעת שהיה בשמירה, סופת ברקים מתחוללת וברק פוגע בו. הוא מתחשמל כהוגן, אך אחרי שניצל הוא מגלה כי ניחנים לו כוחות על.

כוחות העל שקיבל קשורים בין היתר לברק שפגע בו. הם כוללים כוחות ברקים, המאפשרים לו לירות ברקים ובחלק מהגרסאות גם לעוף, כוח פיזי רב עוצמה, מהירות, חוסן מפני פגיעה, סיבולת ואתלטיות על-אנושיות. מלבד כוחות על לומד גונדאלה קרב מגע ואמנויות לחימה רבות ביניהן טאקוונדו, ג'ודו, קראטה, קרבות רחוב ועוד. אחד היתרונות בכוח המהירות שלו הוא היכולת שלו להתגנב ולברוח במהירות ובדממה, מה שמאפשר לו לחדור למקומות אסורים בקלות יתרה. מלבד כוחות פיזיים גונדאלה ניחן ביכולות מנטליות מרשימות, כגון כוח רצון, נחישות ואומץ בלתי נלאה, ורמה גבוהה של שליטה עצמית המאפשרת לו לבחון את הדברים באובייקטביות.

סקאקה הוא תושב אינדונזיה מוסלמי, כמו רוב תושבי אינדונזיה. אמו ככל הנראה נהרגה בעת שהיה ילד.

## השראה לדמות
הדמות בבירור מושפעת מתרבות הקומיקס המערבית. כוחות העל שלו והדרך שבה קיבל אותם מתאימות עד מאוד לחברות הקומיקס מארוול קומיקס ו- DC קומיקס האמריקאיות. פגיעת הברק בגונדאלה קיבלה השפעה מהדרך בה הפלאש קיבל את כוחות העל שלו (נפגע מברק בסופה שנוצרה מבעיה במאיץ חלקיקים). גם עיצוב חליפתו בעת שהוא יוצא למשימות מושפעת עד מאוד מגיבורי על של ימינו: הוא לובש חליפה המכסה את כל גופו, העשויה מעור וצבעה שחור ואדום (בדומה לגיבורי על מערביים כגון ספיידרמן, דדפול ועוד). המסכה אותה הוא עוטה מעוצבת באופן דומה מאוד לגיבורי העל של מארוול קומיקס, בעלי מסכה דקה על כל הפרצוף.

## אזכור במדיות אחרות
### קולנוע וטלוויזיה
בשנת 2019 יצא לאקרנים סרט הקולנוע "גונדאלה", המבוסס על חוברות הקומיקס. הסרט היה הצלחה יחסית והוא הראשון מתוך סדרת סרטים שעתידים לצאת בידיי "אולפני BumiLangit". דמותו של גונדאלה, המגולמת על ידי אמבימנה אריאסאטיה, תהיה אחת הדמויות הראשיות ביקום הקולנועי שמבקשים האולפנים להוציא, יחד עם דמויות נוספות מחוברות הקומיקס של החברה, ביניהם 'סרי אסיה' ו'מנדלה'.

## הערות שוליים

קטגוריה:דמויות מתוך קומיקס
קטגוריה:דמויות קולנועיות
קטגוריה:קומיקס
קטגוריה:אינדונזיה: תרבות
BumiLangit

**BumiLangit** היא חברה שנוסדה באינדונזיה, המתמחה בהוצאת ספרי קומיקס של גיבורי על. זו הוצאת הקומיקס הגדולה במדינה. גיבורי העל שלה לא מוכרים לרוב במערב, אך פופולריים מאוד באינדונזיה, הפיליפינים, תאילנד ומדינות טראנס פסיפיות אחרות. חוברות הקומיקס של החברה לרוב בסגנון אקשן, אך עוסקות גם בדרמה, קומדיה, סאטירה וקומיקס לילדים.

## דמויות
דמות הקומיקס הידועה ביותר של החברה הוא גיבור העל גונדאלה, שחוברותיו נמכרות בכל העולם. גיבור העל הזה נוצר על ידי הריה "האסמי" סוראמינאטה בשנת 1969 והפך לאייקון תרבות באינדונזיה. על סיפורו של גונדאלה יצא גם סרט באותו שם בשנת 2019. מלבד זה, דמויות מוכרות נוספות הן:

* גונדלה
* גודאם
* סרי אסיה
* טירה
* מרפתי
* דסטי ניקיטה
* מנדלה
* גאני זולהאם
* פנגקור
* רידוואן בהרי
* טנטו ג'יננג'אר
* אלת האש
* אקנוס
* קמפאקה
* דנטו דרטיאן
* מוסטיקה האספנית
* הבתולה

## אולפני BumiLangit
החברה מנהלת גם הפקת ענק של סרטים בשם "אולפני BumiLangit" שהיא חטיבת הסרטים של BumiLangit. מטרתה להפיק סרטים המבוססים על דמויות החברה ובשנים האחרונות יוצרת את היקום הקולנועי של BumiLangit, המורכב מכמה סרטים שהופקו עבור דמויות הקומיקס של החברה, ביניהם גם גונדאלה. היקום הקולנועי עתיד להכיל דמויות רבות כגון "סרי אסיה", "גודאם" ו"העיוורים ממערת הרפאים", בדומה ליקום הקולנועי של מארוול. ביקום קולנועי זה משתתפים מגוון שחקנים אינדונזיים מפורסמים, ביניהם אבימנה אריאסאטיה (גונדלה), צ'יקו ג'ריקו (גודאם), פוויטה פירס (סרי אסיה), צ'לסי איסלן (טירה), טרה בסרו (מרפתי), אסמרה אביגיל (דסטי ניקיטה), וג'ו טאסלים (מנדלה).

### סרטים
* **[[גונדאלה (סרט)|גונדאלה]]** (2019)

### סרטים שעתידים לצאת
* Patriot Taruna: Virgo and The Sparklings (אינ')
* Godam & Tira (אינ')
* Si Buta dari Gua Hantu: Mata Malaikat (אינ')
## קישורים חיצוניים
* 

קטגוריה:חברות קומיקס
קטגוריה:אינדונזיה: תרבות
סיאטס

**סיאטס** (שם מדעי: *Siats*) הוא סוג של דינוזאור תרופוד גדול טורף ממשפחת הנאוונאטוריים. הוא נמצא באתר הרי סיידר שביוטה, ארצות הברית ונחשב לאחד מהתרופודים הגדולים ביותר. הוא תואר ב-2013 בידי החוקרים לינדזי זאנו ופטר מקוויקי. הוא קרוי ע"ש "סיאסט" - מפלצת אוכל אדם ממיתולוגיית הילידים של יוטה - אנשי יוט. הסוג כלל מין יחיד - *Siats meekerorum*.
## מאפיינים
דינוזאור זה שנמצא משלד חלקי הכולל בעיקר חוליות גב ועצמות גפיים, הגיע לאורך אפשרי של 11.9 מטר ולמשקל של מעל 4 טון, דומה בגודלו לזאורופגנקס או לאקרוקנתוזאורוס. הוא היה בעל מאפיינים של מגרפטוריים שלהם סווג לראשונה אך מבנה הגב שלו היה שונה. כמה מהחוקרים ראו בו מין הקרוב לטירנוזאורים, אך בהמשך החליטו לשייכו לקבוצת הקרנוזאורים, בהם האלוזאורוס והנאוונאטור.

בשל גודלו הרב היה זה טורף-על ואחד מהגדולים שבאוכלי הבשר באמריקה של אותה תקופה.

## קישורים חיצוניים

קטגוריה:בעלי חיים שתוארו ב-2013
קטגוריה:טקסונים שתוארו בידי לינדזי זאנו
קטגוריה:נאוונאטוריים
קטגוריה:דינוזאורים שחיו בקרטיקון עליון באמריקה הצפונית
WBSC

**התאחדות הבייסבול והסופטבול הבינלאומית** (באנגלית: **World Baseball Softball Confederation** (**WBSC**); בצרפתית: **Confédération internationale de baseball et softball**) היא פדרציית הספורט הבינלאומית המנהלת את ענף הבייסבול ואת ענף הסופטבול. מקום מושבה לוזאן, שווייץ. נוסדה בשנת 2013 מאיחוד הפדרציה הבינלאומית לבייסבול (IBAF) והפדרציה הבינלאומית לסופטבול (ISF).

## דירוג נבחרות לאומיות גברים של בייסבול ונבחרות נשים של סופטבול

## קישורים חיצוניים

* 

קטגוריה:פדרציות ספורט
קטגוריה:בייסבול
קטגוריה:סופטבול
נבחרת יפן בבייסבול

**נבחרת יפן בבייסבול** (ביפנית: **野球日本代表**) היא נבחרת הבייסבול לגברים המייצגת את יפן בתחרויות בינלאומיות. 

## קישורים חיצוניים

*  

## הערות שוליים

יפן
בייסבול
נבחרת ארצות הברית בבייסבול

[שמאל|ממוזער|350px|[נשיא ארצות הברית ג'ורג' בוש עם נבחרת סין בבייסבול ונבחרת ארצות הברית בבייסבול באולימפיאדת בייג'ינג (2008)]]
**נבחרת ארצות הברית בבייסבול** (באנגלית: **United States national baseball team**) היא נבחרת הבייסבול לגברים המייצגת את ארצות הברית בתחרויות בינלאומיות. 

## קישורים חיצוניים

## הערות שוליים

ארצות הברית
בייסבול
לקבל ולתת

"**לקבל ולתת**" הוא הסינגל השישי מתוך אלבום הבכורה של הזמרת-יוצרת הישראלית ריטה, שיצא לאור בנובמבר 1986. השיר נכתב על ידי יונה וולך, הולחן ועובד על ידי רמי קלינשטיין.

## מיקומי שיא

## קישורים חיצוניים

* 
* ביצוע מוקלט של לקבל ולתת בצירוף מילות המילים באתר הספרייה הלאומית

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:סינגלים בהוצאת הליקון
המפרץ הישראלי

**המפרץ הישראלי** הוא מפרץ ואתר בחופה הדרומי של טריטוריית אוסטרליה המערבית. המפרץ נקרא על שם אונייה בריטית בשם Israelite אשר נטרפה באזור בשנת 1875.

## סקירה כללית
המפרץ הישראלי מוזכר לעיתים קרובות בדו"חות מזג האוויר של המחלקה האוסטרלית למטאורולוגיה כסמן גאוגרפי, אף על פי שלא התקיימו בו שיאי אקלים מיוחדים.

האתר ממוקם ברשות המקומית שייר אספרנס הנמצאת ממזרח לאתר אספרנס, שמהווה את הקצה המערבי של המפרץ האוסטרלי הגדול (המתחיל באוסטרליה המערבית ומסתיים בויקטוריה). המקום נמצא בתחום שיפוטו של הפארק הלאומי קייפ אריד.

במקום תפקדה תחנת טלגרף בתחילת המאה העשרים. מעט לעומק האוקיינוס, על יד המפרץ הישראלי, נמצאת קבוצת האיים המזרחית של ארכיפלג רשרשה.

## הערות שוליים

קטגוריה:אוסטרליה: מפרצים
קומיק-קון רוסיה

**קומיק-קון רוסיה** היא תערוכה שנתית לבידור בדיוני ספקולטיבית המהווה כנס מעריצים של משחקי מחשב ווידאו, סדרות טלוויזיה וסרטי קומיקס ברוסיה, המאורגן על ידי ועידת מפתחי משחקי הווידאו של רוסיה וחברת באבל קומיקס. הכנס ראשון התקיים לצד איגרומיר (IgroMir) בשנת 2014.

הכנס מציג תרבות פופולרית מז'אנרים רבים, ביניהם קומיקס, ובקומיקס, מדע בדיוני, פנטזיה, אנימציה, אנימה, מאנגה, ספרות אימה, משחקי וידאו, משחקי קלפים לאספנים ורומנים גרפיים. כנס זה מארח אמנים רבים מתעשיית הבידור, לרבות קולנוע וטלוויזיה לצורכי קידום מכירות. במקום מתקיימות סדנאות וסמינרים עם אנשי מקצוע מתחום הקומיקס, הקרנות בכורה של קדימונים לסרטים עתידיים, תחרויות תחפושות קוספליי ופסטיבל סרטים עצמאיים ומהווה לפסטיבל וכנס המעריצים החשוב מסוגו ברוסיה.

## היסטוריה
הכנס הראשון נערך בתאריכים 2–5 באוקטובר 2014, בתערוכת איגרומיר בקרוקוס אקספו שבמוסקבה, לצד תערוכת משחקי הווידאו IgroMir התשיעית ומאז הוא נערך מדי חודש ספטמבר, צמוד לכנסי איגרומיר (IgroMir). בשנת 2019 נערך לראשונה פסטיבל קומיק-קון, סנקט פטרבורג. כבר בשנת 2015 נעשה ניסיון לערוך פסטיבל קומיק-קון בסנקט פטרבורג, אך מארגני קומיק-קון רוסיה היו בהתחלה נגד הרעיון.

בשנת 2020 הכנס נערך לראשונה באמצעות רשת האינטרנט, ללא כנס פיזי, בדומה לאופן שבו נערך DC FanDome.

ב-2021, לראשונה בתולדות הכנס הוחלט לבטלו ולא לקיימו במתכונת אינטרנטית כמו שנה קודם, בעקבות התפרצות וריאנט דלתא בעת המאבק במגפת הקורונה ברוסיה.

ב-2022 מארגני הכנס הכריזו על פשיטת רגל והכנס לא נערך במשך כמה שנים. ב-2025 הזיכיון נרכש על ידי יאנדקס והכנס חודש תחת השם ״קומיקון קון-איגרומיר״.

## ראו גם
* קומיק-קון, סן דייגו
## קישורים חיצוניים

* 

## הערות שוליים

קטגוריה:קומיקס רוסי
קטגוריה:רוסיה: תרבות
סטניסלס דאן

**סטניסלס דאן** (בצרפתית: **Stanislas Dehaene**; נולד ב-12 במאי 1965) הוא חוקר בתחום מדעי המוח צרפתי, בשנת 2017 מונה לפרופסור בקולז' דה פראנס.

## ביוגרפיה
סטניסלס דאן נולד ברובה, בצפון צרפת. בשנים 1984–1989 הוא למד מתמטיקה באקול נורמל סופרייר וקיבל תואר שני במתמטיקה שימושית מאוניברסיטת פייר ומארי קירי. הוא עבר לתחום פסיכולוגיה ומדעי המוח לאחר קריאת ספר בנושא שנכתב על ידי ז'אן פייר שאנז'ה. בעקבות עבודתם המשותפת, בשנת 1989 הוא סיים דוקטורט בתחום פסיכולוגיה. בשנת 1992 הוא סיים פוסט-דוקטורט באוניברסיטת אורגון וחזר לצרפת.

מחקרים של דאן מתרכזים בחקר המוח ובמיוחד הבחנה בין מספרים וטקסט במוח. הוא היה בין חוקרי אפקט סנרק.

על עבודתו סטניסלס דאן קיבל מספר פרסים ונבחר לאגודות מדעיות.

## ספרים

## קישורים חיצוניים
* 

* ביוגרפיה 
* אתר המעבדה של דאן

קטגוריה:מדענים צרפתים
קטגוריה:מדעני מוח
קטגוריה:מעוטרי אות לגיון הכבוד
קטגוריה:חברי האקדמיה הצרפתית למדעים
קטגוריה:בוגרי אקול נורמל סופרייר
קטגוריה:סגל קולז' דה פראנס
קטגוריה:צרפתים שנולדו ב-1965
רגע פרטי

"**רגע פרטי**" הוא סינגל מאת ריטה, שיצא לאור בינואר 1987 ומאוחר יותר נכלל באלבום אוסף תחנות בזמן. השיר נכתב על ידי אהוד מנור, הולחן ועובד על ידי רמי קלינשטיין.

השיר בוצע לראשונה על ידי ריטה בפסטיבל בצבעים טבעיים בחנוכה 1986, והוא זכה במקום השלישי.

## מיקומי שיא

## גרסאות כיסוי
*בשנת 2004 הוציאו הזמרות ענת בן חמו, יעל שחר ועדי כהן גרסת כיסוי של השיר במסגרת התכנית כוכב נולד.
*בשנת 2011 הוציאו הזמרת חגית יאסו גרסת כיסוי של השיר במסגרת התכנית כוכב נולד.
*בשנת 2017 הוציאו השחקניות לירון רביבו ואליאנה תדהר גרסת כיסוי של השיר במסגרת המופע סטורי של פסטיגל.

## קישורים חיצוניים

* 
* 
* 

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
החלום האפשרי

**החלום האפשרי** הוא אלבום האולפן השביעי של הזמרת-יוצרת הישראלית דנה אינטרנשיונל. האלבום יצא לאור ב-11 בנובמבר 2002, בהוצאת חברות התקליטים דנה מיוזיק ו-IMP רקורדס. מתוך האלבום יצאו שבעה סינגלים: "סיפור קצר", "תחלום", "תגיד לי, מי?", "מכת חום (איי לה דיר לה דה דה)", "החלום האפשרי", "בסוף יהיה טוב..." ו"עד היום". שיר הנושא של האלבום עורר עניין ציבורי מסוים, בשל העובדה שהולחן על ידי אריאל זילבר, ששנתיים קודם לכן התבטא בחריפות נגד הקהילה הגאה.

האלבום זכה להצלחה בישראל, כאשר נמכר בלמעלה מ-16,000 עותקים בסך הכול.

## רקע
במהלך שנת 2002, פורסם כי דנה תוציא מיני-אלבום שיכלול שירים חדשים ועיבודים מיוחדים לשירים שכבר הוקלטו. לבסוף, הוחלט כי היא תוציא את האלבום. החלטה זו הובילה לכך שהאלבום לא זכה לתודעה ציבורית, ועל כן זכה להצלחה מינורית בהשוואה לאלבומים נוספים של אינטרנשיונל.

בתוכנית "פסקול העשור" אשר שודרה לכבוד סיום העשור הראשון של המאה ה-21, דיברה אינטרנשיונל על האלבום.

## ביקורת
בדצמבר 2010 פורסם ריאיון של הזמרת ניקה שעסק בהמשך הקריירה שלה ובכמיהתה לבצע שירים מסוגות שאינן מאפיינות את להיטיה. במהלך הריאיון, העיר גיא ארליך: .

## רשימת רצועות

;הערות
* "תגיד לי, מי?" מעוצב כ"תגיד לי מי?".
* "בסוף יהיה טוב..." מעוצב כ"יהיה טוב" (רצועה 6).
* "בסוף יהיה טוב..." מעוצב כ"בסוף יהיה טוב" (רצועה 12).

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי דנה אינטרנשיונל
קטגוריה:אלבומים בעברית
קטגוריה:אלבומים שהופקו על ידי אלי אברמוב
קטגוריה:אלבומים שהופקו על ידי זיו גולנד
קטגוריה:אלבומים שהופקו על ידי תומר בירן
קטגוריה:אלבומי זהב בישראל
קטגוריה:אלבומי חברת דנה מיוזיק
קטגוריה:אלבומי חברת IMP רקורדס
מייפל מארינדו

**מייפל מארינדו** (בסינית: **海锋**, באנגלית: **Maple Marindo**, קרוי גם: **SMA Huapu Haifeng**) היא מכונית משפחתית המוגדרת כמכונית קומפקטית, 4 דלתות סדאן מתוצרת יצרנית הרכב הסינית **Shanghai Maple**  (שם רשמי: **Shanghai Maple Guorun Automobile Co., Ltd**) אשר יוצרה בין השנים 2004 – 2010 בסין.

## היצרן "שאנגחאי מייפל"
**שאנגחאי מייפל** (באנגלית: **Shanghai Maple**) הייתה חברת בת של יצרנית הרכב הבינלאומית **[[ג'ילי]]** (שם רשמי: **Zhejiang Geely Holding Group Co., Ltd**).

מטה ומפעל החברה מוקמו בעיר "Fengjing" .

**ג'ילי** רכשה אחזקה אסטרטגית ב"שאנגחאי מייפל" בשנת 2002. בשנת 2008 "שאנגחאי מייפל" סופחה לחלוטין "לג'ילי" כמותג התקציבי שלהם.

"שאנגחאי מייפל" בוטלה לחלוטין בשנת 2010.

## "מייפל מארינדו"
* 4 דלתות.
* 5 נוסעים.
* מנוע קדמי.
* מנועי בנזין: 1.5 L 303 (יוצר משנת 2004), 1.8 L 303 (יוצר משנת 2005).
* חזית הדגם דמתה לחזית דגם אאודי A4 (דור שני), של יצרנית הרכב הגרמנית אאודי.
* דגם "מייפל מארינדו" שווק במקביל לדגם מייפל היסון 205 שיוצר בין השנים 2004–2010.

### דגמים
* "Maple Marindo"
* "SMA Huapu Haifeng" - יוצר מאוחר יותר ובו קצות קדמיים ואחוריים משופעים עם פגושים אחוריים חדשים, מכסה תא מטען חדש ותאורה בעיצוב חדשני. העיצוב של הקצה האחורי נוצר בהשראת דגם "Cadillac CTS"  (דור ראשון) של יצרנית רכבי היוקרה האמריקאיים קאדילק.

## תמונות

קובץ: Shanghai Maple 01 China 2012-04-21.JPG| "מייפל מארינדו"
קובץ:Shanghai Maple Haishang 02 China 2012-04-21.jpg | "מייפל מארינדו"
קובץ:SMA Maple R51 1.5 Sports 2008 (19110018753).jpg | "מייפל מארינדו" דגם "R51 1.5 Sports", שנת 2008
קובץ: Shanghai Maple.jpg| "מייפל מארינדו"
קובץ: SMA Maple C81 1.8L 2008 (10282471893).jpg| "מייפל מארינדו" דגם "C81 1.8L", שנת 2008
קובץ:SMA Maple R81 1.8L 2008 (10282377685).jpg | "מייפל מארינדו" דגם "R81 1.8L", שנת 2008



קובץ:Shanghai Maple Haifeng 01 China 2012-07-14.JPG | דגם Shanghai Maple Haifeng
קובץ:Shanghai Maple Haifeng 02 China 2012-07-14.JPG | דגם Shanghai Maple Haifeng
קובץ:Shanghai Maple Haifeng 03 China 2012-07-14.JPG | דגם Shanghai Maple Haifeng


## ראו גם
* מייפל היסון 205

## קישורים חיצוניים

## הערות שוליים

קטגוריה:דגמי מכוניות שהושקו ב-2004
קטגוריה:מכוניות משפחתיות
קטגוריה:כלי רכב המיוצרים בסין
יותר ויותר

**יותר ויותר** הוא אלבום האולפן השישי של הזמרת-יוצרת הישראלית דנה אינטרנשיונל. האלבום יצא לאור ב-2 בספטמבר 2001, בהוצאת חברת התקליטים NMC יונייטד אנטרטיינמנט. מתוך האלבום יצאו חמישה סינגלים: "למה כתבת לי שיר", "ניצחתי", "ואחרי הכל", "אלף ימים של אהבה (קשר)" / "יותר ויותר" ו"תן לחיות" / "Superman".

האלבום זכה להצלחה בישראל, כאשר נמכר בלמעלה מ-23,000 עותקים בסך הכול.

## רקע
על האלבום עבדה אינטרנשיונל במשך שנה וחצי. את הסינגל המוביל מתוכו, "למה כתבת לי שיר" היא הוציאה כבר ביוני 2001. השיר זכה להצלחה נאה במצעדים, ואחריו הוציאה את "ניצחתי" שדורג במצעד העשור של ישראל, ובמצעד סוף השנה של רשת ג', ששודר בשנת 2001. באלבום בלט שיר נוסף בשם "ואחרי הכל". אלבום זה הוא הראשון של אינטרנשיונל בו לא השתתף עופר ניסים. כמו כן, אלבום זה הוא הראשון של אינטרנשיונל בו לא נכללו רמיקסים למיניהם.

מתוך יותר ויותר פורסמו שני סינגלים כפולים בסך הכול. הראשון מביניהם, "אלף ימים של אהבה (קשר)" הופץ כסינגל ביחד עם "יותר ויותר". השני מביניהם, "תן לחיות" הופץ כסינגל ביחד עם "Superman". בנוסף לכך, נכלל באלבום הדואט "בדרך אל החופש" שהוקלט ביחד עם הזמרת טל גורדון.

## ביקורת
בדצמבר 2010 פורסם ריאיון של הזמרת ניקה שעסק בהמשך הקריירה שלה ובכמיהתה לבצע שירים מסוגות שאינן מאפיינות את להיטיה. במהלך הריאיון, העיר גיא ארליך: .

## רשימת רצועות

;הערות
* "אלף ימים של אהבה (קשר)" מעוצב כ"אלף ימים של אהבה".
* "אתה הדי.ג'י. שלי" מעוצב כ"אתה הדי.ג'י שלי".
* "למה כתבת לי שיר" מעוצב כ"שיר".

## נתוני מכירות

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:אלבומי דנה אינטרנשיונל
קטגוריה:אלבומים בעברית
קטגוריה:אלבומים שהופקו על ידי אלי אברמוב
קטגוריה:אלבומי פלטינה בישראל
קטגוריה:אלבומי חברת NMC יונייטד אנטרטיינמנט
בית הקברות היהודי ברחוב צ'רס

ממוזער|300px|מבט על בית הקברות
**בית הקברות היהודי ברחוב צֶ'רְס** (בהונגרית: **Csörsz utcai izraelita temető**) הוא בית קברות אורתודוקסי בבודפשט, שנסגר בשנת 1961 ומאז ניתן לבקר בו רק באישור הקהילה. זהו בית הקברות היהודי העתיק ביותר הקיים בצד בודה, מכיל רק מצבות בכיתוב בעברית ורק תושבי בודפשט הובאו בו למנוחת עולמים.

## מיקום
בית הקברות ממוקם בשטח של כשנים וחצי בנייני מגורים, מוקף כולו, ברובע 12 בבודפשט בסוף רחוב צ'רס בקצה הקרוב יותר לכיכר וילמוש אַפּוֹר. בצד השני של הרחוב ממש מול נמצא מרכז קהילתי גדול.

## היסטוריה
[ממוזער|300px|הרב [יעקב קופל רייך (במרכז עם זקן ארוך) מול בית הלוויות ששימש גם ככניסה לבית הקברות. כנראה בשנות ה-20 של המאה ה-20]]
לראשונה הוזכר המקום בשנת 1883 כשטח שנתרם לקהילה האורתודוקסית, אך רק משנת 1890 נקברו כאן באופן קבוע. בהיותו בית קברות אורתודוקסי הוא שמר בקפדנות על אמות המידה הדתיות המחמירות. כל הקברים פונים מזרחה, והגברים והנשים מופרדים, אם כי כאשר השטח כבר היה כמעט מלא, חלק מקברי הגברים נכללו בחלקת הנשים. אחד הדברים החשובים בית הקברות הוא שביל חלקת הכוהנים לצד הגדר, לפי ההלכה המחמירה הם לא יבואו במגע עם נקברים אחרים, פרט לבני משפחותיהם. בעבר היה לחלקת הכוהנים כניסה נפרדת, כדי להרחיקם ככל האפשר מהקברים האחרים.

בתחילה הועברו כאן הקברים והמצבות מבתי הקברות בבודה שפורקו. אלה הונחו אז רחוק יותר מהכניסה. רק תושבי בודפשט נקברו ברחוב צ'רס ובכך נשמר חתך מיוחד של היהודים האורתודוקסים הוותיקים של בודפשט. הרב יעקב קופל רייך שהנהיג את הקהילה האורתודוקסית ההונגרית משנת 1890 ועד מותו בשנת 1929 נטמן כאן למנוחת עולמים. הלווייתו הייתה מרהיבה וקהל רב ליווה אותו בדרכו האחרונה. הממשלה ההונגרית שלחה ללוויה יחידת פרשים ופלוגה של המשטרה.

## קישורים חיצוניים

* בית הקברות היהודי העתיק ביותר בצד בודה הוא בית הקברות האורתודוקסי ברחוב צ'רס: בתי הקברות היהודים בבירה מסתירים ערך לא יסולא בפז, עמוד 2, mult-kor.hu, 12 בנובמבר 2004 (גישה 26 בדצמבר 2016) )
* אתרים יהודיים בצד הבודה, zsido.hu
* בתי קברות, maoih.hu
* ההיסטוריה של הצלת בית העלמין האורתודוקסי ברחוב צ'רס zsido.hu

צ'רס
The Art of Elegance

***The Art of Elegance*** (בעברית: **האומנות שבאלגנטיות**) הוא אלבום האולפן השישי של הזמרת והשחקנית האמריקאית קריסטין צ'נוות'. האלבום יצא לאור ב-23 בספטמבר 2016, על ידי חברת התקליטים קונקורד רקורדס.

עם יציאתו נכנס האלבום אל המקום הראשון במצעד אלבומי הג'אז של בילבורד.

## רקע והוצאה
האלבום הופק על ידי סטיב טיירל, והוא כולל בתוכו שירים בסגנון הפופ והג'אז. באלבום זה כלולים גרסאות מחודשות לשירים שונים אותם הקליטה צ'נוות', כדוגמת: "Someone to Watch Over Me" ו-"Bewitched, Bothered and Bewildered".

בסמוך לצאתו, עלה האלבום לרשת הזרמת המדיה ספוטיפיי.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קריסטין צ'נוות'
קטגוריה:אלבומי חברת קונקורד רקורדס
Wilde Winter Songbook

**Here Come the Aliens** (בעברית: **ספר שירי החורף של ויילד**) הוא אלבום האולפן השלושה עשר של הזמרת-יוצרת הבריטית קים ויילד. האלבום יצא לאור ב-11 בנובמבר 2013, על ידי חברות התקליטים ווילד-פלאוור רקורדס ואדל מיוזיק גרמניה. כמו כן, האלבום הוא אלבום חג המולד.

האלבום הגיע למקום ה-24 במצעד האלבומים העצמאיים של חברת המצעדים הרשמית.

## רקע והפקה
האלבום הופק על ידי ריקי ויילד, אשר הפיק גם את אלבומה Here Come the Aliens, שיצא לאור חמש שנים לאחר מכן. אלבום חג המולד יצא לאור בנובמבר 2013 לכבוד חג המולד, ובשנת 2015, הוציאה ויילד גרסה מחודשת שלו עם עטיפה שונה לכבוד חג המולד גם כן.

בסמוך לצאתו, עלה האלבום לרשת הזרמת המדיה ספוטיפיי. בשנת 2015, עלתה המהדורה המחודשת לספוטיפיי גם כן.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי חג המולד מ-2013
קטגוריה:אלבומי קים ויילד
אהוב יקר

"**אהוב יקר**" הוא שיר שכתבה, הלחינה וביצעה רונית שחר. השיר יצא לאור בשנת 1996.

## רקע
השיר נכלל באלבום הבכורה של רונית שחר "שלום לתמימות", והיה מהבולטים ממנו. "אהוב יקר" הוא בלדת אהבה שבו פונה הדוברת לאהובה. "זה סיפור על אהבה שלא התממשה בסוף" סיפרה רונית שחר על נסיבות כתיבת השיר.

אף שהשיר לא נכתב ככזה, הוא קיבל פרשנות של שיר זיכרון המושמע ביום הזיכרון לחללי צה"ל. תרמה לכך העובדה שמספר חודשים לאחר הוצאתו של השיר, בעת שתפס תאוצה ברדיו, אירע אסון המסוקים.

הווידאו קליפ לשיר צולם בשחור-לבן וביימה אותו שירי שחר.

## מצעדים
### מצעדים שבועיים

### מצעדים שנתיים ([[ה'תשנ"ז]])

## קישורים חיצוניים

* אהוב יקר דף שיר באתר בספריה הלאומית

## הערות שוליים

קטגוריה:שירים בעברית
קטגוריה:שירי זיכרון חללי מערכות ישראל
קרחון גיבס

**קרחון גיבס** (באנגלית: **Gibbs Glacier**) הוא קרחון, בצידו המזרחי של חצי האי האנטארקטי שבאנטארקטיקה.

הקרחון זורם לכיוון דרום מזרח ונשפך אל חלקו הצפוני של הדום הקרח מרקטור.

אורכו של הקרחון 24.1 קילומטרים.

קרחון גיבס, כמו גם קרחון נני (הזורם לכיוון צפון - מערב) ממלאים את השקע הרוחבי שבין קרחון ההדום מרקטור לבין פיורד ניני שבצד המערבי של חצי האי האנטארקטי.

## היסטוריה
### גילוי הקרחון
קרחון גיבס צולם מהאוויר ומופה לראשונה על ידי השירות האנטארקטי של ארצות הברית בין השנים 1939–1941 וכן על ידי משלחת המחקר האנטארקטית רון בין השנים 1947–1948.

### מקור השם
שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של פיטר מ. גיבס (Peter M. Gibbs) שהיה חבר במשלחת סקר שטחי חסות איי פוקלנד, והיה סוקר באי הורסשו בשנת 1957, ובאי סטונינגטון פיקד על הסקר שנעשה בשנת 1958.

## קישורים חיצוניים
* קרחון גיבס באתר הסקר הגאולוגי של ארצות הברית
* קרחון גיבס באתר הגאזט האנטארקטי המשווה SCAR של ממשלת אוסטרליה

## הערות שוליים

גיבס
גיבס
זמן של אולי

"**זמן של אולי**" הוא סינגל שהוקלט על ידי הזמרת-יוצרת הישראלית ירדנה ארזי. השיר יצא לאור ב-3 בדצמבר 2012, כסינגל שלא מתוך אלבום. בנוסף להצלחתו במצעדים השבועיים, הצליח השיר להיכנס אל המקום ה-11 במצעד השנתי של רשת ג', אשר התקיים בשנת 2013.

עם יציאתו נכנס השיר אל המקום השני במצעד של רשת ג', והשישי במצעד של מדיה פורסט.

## רקע וכתיבה
השיר נכתב על ידי יוסי גיספן, הולחן על ידי ניסים גיספן והופק על ידי דודו קומה. בחודש צאתו, סקר יוסי חרסונסקי את השיר בחיוב רב, תוך שהעניק לו ציון של ארבעה כוכבי זהב מתוך חמישה בסך הכול.

בעקבות הצלחתו של השיר, זכתה ארזי בשנת 2013, בתואר "זמרת השנה" מטעם רשת ג'.

## וידאו קליפ
טרם יצא הווידאו קליפ הרשמי של השיר, העלתה ירדנה ארזי לערוץ היוטיוב שלה ב-3 בדצמבר 2012, את האודיו הרשמי שלו, אשר מציג את עטיפתו של הסינגל. בהמשך, העלתה גם את הקליפ הרשמי שלו, אשר הופק על ידי NTE חברת התקיטים העצמאית של ארזי ובעלה נתן תומר.

בנוסף לכך, ביצעה ירדנה ארזי את השיר במסגרת התוכנית "פסקול ישראלי". ההופעה הועלתה לערוץ של כאן מוזיקה בשנת 2014.

## מיקומי שיא

## קישורים חיצוניים

## הערות שוליים

קטגוריה:שירי ירדנה ארזי
קטגוריה:שירים בעברית
קטגוריה:שירים שנכתבו על ידי יוסי גיספן
קטגוריה:שירים שהולחנו על ידי ניסים גיספן
קטגוריה:שירים שהופקו על ידי דודו קומה
קטגוריה:שירים על זמן
קטגוריה:סינגלים בהוצאת NTE
AAA (תקשורת מחשבים)

**Authentication, Authorization, Accounting) AAA**) הוא מונח מתחום אבטחת המידע, המתייחס למסגרת לניהול מושכל של בקרת גישה למשאבי מחשוב או רשתות תקשורת. ב-AAA מוגדרים שלושה שירותים בסיסיים, זיהוי ואימות משתמשים (Authentication), ניהול הרשאות (Authorization) וחשבונאות (Accounting).

## זיהוי ואימות משתמשים (Authentication)
שרות שמטרתו לזהות את המשתמש, בדרך כלל באמצעות "שם משתמש" (User Name), ואימות שהמשתמש הוא משתמש אותנטי ואינו מתחזה. האימות נעשה בדרך כלל באמצעות סיסמה (Password). ההנחה היא שרק משתמש אותנטי ידע מה היא הסיסמה ועל כן, אם סופקה סיסמה נכונה אזי מדובר במשתמש שאינו מתחזה לאחר. רק משתמש מורשה שהוכיח את אמינות זהותו יכול לגשת למשאבי המחשוב או לרשת התקשורת.

המונח "משתמש" אינו בהכרח מתייחס למשתמש אנושי. משתמש יכול להיות גם מערכת מחשב, התקן רשת או תוכנה. כמו כן, זיהוי המשתמש והאימות יכולים להיעשות באמצעים אחרים פרט ל"שם משתמש" וסיסמה. למשל באמצעות "מפתחות".

## ניהול הרשאות (Authorization)
שרות זה מנהל את הרשאות המשתמש. כלומר, אילו פעולות מותר למשתמש לבצע ולאיזה מידע מותר לו לגשת. כאשר ייתכן שלמשתמשים שונים יהיו הרשאות שונות לפי הגדרת מנהל המערכת. לעיתים ההרשאות יכולות להיות מושפעות ממיקומו הגאוגרפי של המשתמש, התנהלותו בעבר או פרמטרים אחרים.

## ניהול חשבונות (Accounting)
שרות זה מאפשר רישום לצורכי מעקב של פעולות שמבצע המשתמש, כגון זמן הכניסה למערכת, זמן היציאה מהמערכת, ניסיונות אימות שנכשלו, פעולות שביצע המשתמש או מידע שניגש אליו. הרישום יתבצע בדרך כלל ליומן ייעודי (Log). היומן יכול לשמש לצורך חקירת חדירה או ניסיונות חדירה לא מורשת למערכת.

## ניהול ריכוזי של AAA
למערכות מחשוב והתקני רשת ישנה בדרך כלל יכולת לעשות בקרת גישה מקומית. לשם כך, שם המשתמש, הסיסמה והרשאות המשתמש נשמרים באופן מאובטח בבסיס נתונים מקומי על גבי ההתקן. כאשר משתמש מבצע הליך הזדהות (LOGIN), הנתונים שסיפק נבדקים בצורה מקומית ומושווים לנתונים השמורים בבסיס הנתונים של ההתקן. במקרה שברשת ישנו מספר רב של התקנים שונים או שמשתמש יכול לגשת לרשת ממקומות שונים, יהיה צורך לשמור את נתוני בקרת הגישה בכל אחד מן התקנים ו"שרתי הגישה לרשת", דבר שיכול להיות מורכב מבחינה תפעולית.

טקסט=בקרת גישה לאינטרנט באמצעות שרת AAA|בקרת גישה לאינטרנט באמצעות שרת AAA|ממוזער|433x433 פיקסלים

כדי להימנע מכך פותחו שרתי AAA מרכזיים ופרוטוקולי AAA דוגמת RADIUS ו-TACACS הפועלים במודל שרת לקוח. בניהול ריכוזי של AAA, כל אימת שמשתמש מנסה לקבל הרשאת גישה למערכת מחשוב, להתקן רשת או למעבר דרך "שרתי גישה לרשת" המערכת הנ"ל פונה אל שרת ה-AAA באמצעות פרוטוקול AAA כדי לאמת את זיהוי המשתמש באמצעות השרת ולקבוע אילו פעולות הוא מורשה לבצע.
היתרונות של ניהול AAA באופן ריכוזי:
* חוסך הגדרות רבות וזמן תחזוקה ומונע טעויות, כיוון שפרטי כל המשתמשים מנוהלים במקום אחד
* חוסך זמן הכשרה של מנהל הרשת, כיוון שעליו להכיר רק מערכת אחת של ניהול גישה
* מאפשר בקרה טובה יותר על המתרחש ברשת, כיוון שכל בקשות הגישה נרשמות המקום אחד

## ראו גם
* Radius
* Tacacs
*Diameter 

## לקריאה נוספת
* 2004,Harold F. Tipton and Micki Krause, **Information security management handbook,Fifth Edition**,AUERBACH PUBLICATION
*Vivek Santuka, Premdeep Banga, Brandon James Carroll, **AAA Identity Management Security**, Cisco Pree,Indianapolis,2011

## הערות שוליים

קטגוריה:אבטחת מחשבים
חלומו של דולפין

**חלומו של דולפין** (בספרדית: **El Delfín: La historia de un soñador**) הוא סרט הנפשה ממוחשבת פראוני-איטלקי-גרמני לכל המשפחה, מסוגת הרפתקאות וקומדיה משנת 2009, אשר מבוסס על הרומן "הדולפין: סיפורו של חולם חלומות" מאת סרג'יו במברן משנת 1995. הסרט בוים ונכתב על ידי אדוארדו שולדט, ביחד עם כתיבתם של ג'ודי קלם ומיכאל ווג.

הקרנת הבכורה של הסרט התרחשה בארגנטינה ב-6 באוקטובר 2009, ולאחר יומיים, ב-8 באוקטובר, הסרט הופץ במדינות שונות, ביניהן צ'ילה, אקוודור ופרו. בישראל הסרט הוקרן לראשונה בדיבוב לעברית ב-14 באפריל 2011. אורך הסרט הוא כ-86 דקות, ושפת המקור שלו היא ספרדית.

הסרט הרוויח ממכירות הכרטיסים כ-4,127,246 דולר, מתקציב של 3,000,000 דולר.

## תקציר העלילה
הסרט מספר על דולפין בשם דניאל אלכסנדר שחלומו הוא לשחות מחוץ ללגונה שבה הוא חי. יום אחד, קול מהאוקיינוס פנה לדניאל אלכסנדר ונתן לו אפשרות להגשים את חלומו - לשחות מחוץ ללגונה. כשהוא יצא לים הפתוח, דניאל אלכסנדר פגש קלאמרי חכם ונחמד בשם קארל, איתו הוא יצא להרפתקה בחיפוש אחר אי מסתורי.

## מדבבים ודמויות בעברית
הדיבוב העברי בוים על ידי עמיחי בר טוב, והופק על ידי אסנת סדן.
* מיכאל הנגבי - דניאל אלכסנדר
* גלעד קלטר - קארל
* יורם יוספסברג - לוסיוס / מספר
* אמנון וולף - מייטר
* מתי אטלס - מייקל
* לורן סביר - לינה
* מיכל מוכתר - ספארקי
* אסף פריינטא - מנהיג
* ברק ברויטמן - קלאו
* גדי לוי - מר בייט
* הדר שחף-מעיין - מנטה
* נועה גורן - קיה
* הילה מערבי - קול הים
* יהלי מרגלית טופול - סקווישי
* לירון אלידי - אמא של סקווישי
* ערן מור - דג השמש
* מיכל רשף - מדוזה
* שמחה ברבירו - דק זקן

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטים איטלקיים מבוססי ספרים
קטגוריה:סרטים גרמניים מבוססי ספרים
קטגוריה:סרטים פרואניים
קטגוריה:סרטי אנימציה ממוחשבת
קטגוריה:סרטי הנפשה גרמניים
קטגוריה:סרטים לכל המשפחה
קטגוריה:סרטי קומדיה
קטגוריה:סרטי הרפתקאות
קטגוריה:סרטים בספרדית
קטגוריה:סרטי 2009
קטגוריה:סרטים על דולפינים
יושבים בבית קפה

**יושבים בבית קפה** הוא סינגל שכתב והלחין קובי אוז וביצעה להקת טיפקס. השיר יצא לאור בשנת 2001 ונבחר כשיר השנה של גלי צה"ל.

## רקע
השיר נכלל באלבום הנושא את שם השיר, שיצא לאור בשנת 2001. השיר מתכתב עם האווירה הכללית ששרה בישראל בעקבות האינתיפאדה השנייה שפרצה באוקטובר 2000.

במצעד הפזמונים העברי השנתי של גלי צה"ל לשנת תשס"א (2001) נבחר השיר כ"שיר השנה", ובמצעד המקביל של רשת ג' דורג השיר במקום השני.

על פי נתוני אקו"ם, "יושבים בבית קפה" היה לשיר המושמע ביותר בתחנות הרדיו של קול ישראל לשנת 2001.

לשיר הופק קליפ המציג את הפקת האלבום ועיצוב עטיפתו, וחלקו צולם במפעל התקליטורים של CDI.

## תוכן השיר
השיר מתאר קבוצת חברים שמתענגת בבית קפה, בעודם מרגישים "בתוך בועה" או "כמו בחו"ל". הם בעיקר מתעסקים בענייניהם האישיים, ומדברים על "המצב" בקווים פשטניים. הפזמון אף מציג אישה נוספת, שיושבת בג'יפ סגור וממוזג, תלושה מן המציאות.

אוז מגדיר את השיר כ"אנטי-זחיחותי", אשר מותח ביקורת על אדישות אנשי המרכז לאירועי האינתיפאדה השנייה. לדבריו, האנשים בבית הקפה והאישה בג'יפ מתארים "דרגות שונות של אדישות", החל מיציאה לבתי קפה ועד לניתוק כללי מהעולם.

## קישורים חיצוניים

* דף השיר באתר הספרייה הלאומית

## הערות שוליים

קטגוריה:שירי טיפקס
קטגוריה:שירים בעברית
קטגוריה:סינגלים בהוצאת הד ארצי
לדי סיאדאו

**לֵדִי סַיַדַאוֹ** (1 בדצמבר 1846 - 27 ביוני 1923) היה נזיר בודהיסטי רב השפעה, מזרם הטהרוואדה. פרסם ספרים רבים אשר עסקו בדהרמה בשפה הבורמזית, והיה אחראי לחידוש והפצת מסורת הויפאסאנה בבורמה (היום: מיאנמאר) וכן בעולם המערבי.

## ביוגרפיה
הנזיר שיזכר בשם לדי סיאדאו, נולד בכפר קטן, במרחק של כשמונים קילומטרים מהעיר מנדליי. כבר בהיותו נזיר צעיר, בלט בזכות יכולותיו האינטלקטואליות. על כן, עבר, בתחילת שנות העשרים לחייו, לעיר מנדליי והצטרף למנזר תַאנְגַ'אוְן, אשר היווה מוסד לימוד יוקרתי בתקופה זו. בשנת 1883, לאחר שרפה רחבת היקף בעיר מנדליי, אשר הרסה את ביתו ואת כתביו, חזר לכפר הולדתו. לאחר מספר שנים בהם לימד בכפר, עבר ליער לֶדי במטרה להתבודד ולעסוק במדיטציה ולמידה. ביער לדי, הקים מנזר אשר בהמשך נקרא לדי על שמו: "המורה המוערך של יער לדי", ומכאן בבורמזית: לדי סיאדאו. בשנת 1900 עזב לדי את המנזר שהקים ועבר להתבודד במערות לצורך עיסוק במדיטציה באזור נהר צ'ינדווין.

במהלך חייו, חיבר לדי ספרים רבים אשר סייעו בהחייאת מסורת הוויפאסאנה. ספריו נכתבו בפאלי וכן בשפות בורמזיות, על מנת להנגישם ללאנשי דת והדיוטות. לאחר עזיבת המנזר ותקופת התבודדות ארוכה, החל לדי לסייר ברחבי בורמה על מנת להפיץ את תורת הבודהה וללמד את פרקטיקת המדיטציה להמונים, פרקטיקה אשר הייתה נפוצה אז רק בקרב בודדים מבין אנשי הדת. לאור חדירת הקולוניאליזם הבריטי לבורמה, חשש לדי מהיכחדות המסורות העתיקות. על כן פעל להפיצם להמונים ולא רק לאנשי הדת. הוא ארגן עשרות קבוצות לימוד ברחבי בורמה ותוך כך הפך לדמות מוכרת ברמה לאומית.

## מורשתו
לדי מוכר עד היום כאחת הדמויות הבודהיסטיות הנודעות של זמנו. זאת בעיקר בזכות העובדה שהצליח להחיות את מסורת הוויפאסאנה ולהפוך אותה לנגישה בפני אנשי דת וכן בפני הדיוטות. מקובל לראות בלדי כעומד בראש שושלת של תלמידים ומורים אשר סייעו בהפצת המדיטציה והפיכתה לנפוצה במזרח וכן במערב. בין שושלת תלמידיו ניתן למצוא את ס.נ גואנקה שהפיץ את תורתו ברחבי העולם על ידי פתיחתם של עשרות מרכזי מדיטציה. תמיכתו בגישה הגורסת כי כל אדם יכול להתקרב להארה, וכי אינו חייב להתבודד במשך חודשים ושנים, נשארה מקובלת עד היום.

## קישורים חיצוניים

* קורות חיים

קטגוריה:נזירים
קטגוריה:פילוסופים
קטגוריה:בודהיזם: טהרוואדה
קטגוריה:ילידי 1846
קטגוריה:נפטרים ב-1923
ערוץ הדרמות הטורקיות +

**ערוץ הדרמות הטורקיות +** הוא ערוץ טלוויזיה ישראלי שמשדר אופרות סבון וסרטים טורקיים. הערוץ הושק ב-23 בספטמבר 2019, ומופעל על ידי מפעילות ערוץ 25, בין היתר רשת 13.

ב-17 בספטמבר 2020 עלה ערוץ נוסף שנקרא **ערוץ הדרמות הטורקיות 2**, שמשדר סדרות וסרטים טורקיים נוספים. הערוץ משודר ב-HOT וב-NEXT TV באפיק 29, ב-+yes, STING+ ובפרטנר tv+ באפיק 17. החל מ-4 ביולי 2021 הערוץ משודר גם ללקוחות סלקום tv+ באפיק 43.

## ספריית SVOD
לערוץ ישנה ספריית SVOD ייעודית בתשלום נוסף אשר זמינה בחברות: yes+, STING+, HOT, NEXT TV, סלקום tv+, ופרטנר tv+.

## תוכניות
*"איסטנבול האכזרית"
*"הילד"
*"הבחירה"
*"האלוף"
*"האות"
*"רוחות של אהבה"
סודות של אהבה
משחק הגורל
אדמה מרה
נבגדת
דירת התמימות
נערה בזכוכית
לב פצוע
פסגת הלב
כאב האהבה
החדר האדום
גורל ביתך
הבור
הצד הטוב שלי
בת השגריר
להיאחז בחיים
קח את ידי
פנינה שחורה
הים השחור
הסכר
### סרטים
* "אח שלי"
* "הזדמנות שנייה"
* "נס בתא מספר 7"
* "כולנו בסדר?"

## ראו גם
* רשת 13
* הערוץ הים תיכוני
* ערוצי ויוה

## קישורים חיצוניים
* 
* 
* 
* 

## הערות שוליים

קטגוריה:ערוצי טלוויזיה ישראליים